
Относно: Актуализация на оценката на въздействието от горскостопанските дейности.



	УВАЖАЕМИ ГОСПОЖИ И ГОСПОДА КМЕТОВЕ,



            ТП  ДГС Силистра е сертифицирано стопанство по международен стандарт за отговорно управление на горите. 
             В тази връзка провеждаме проучване за въздействието на горскостопанските дейности на стопанството върху социалната и природната среда, както и за нивото на комуникация на стопанствата със заинтересованите страни. Целта е да се установи в кои посоки е необходимо стопанството да положи допълнителни усилия и да подобри работата си. 
             Ще се радваме да споделите с нас ако имате забележки, похвали или предложения за подобряване на работата на ДГС Силистра
Важни теми, които проучването обхваща са:
- комуникация на стопанствата с други заинтересовани страни (добра ли е комуникацията или има нужда от подобрение);
- подпомагане на местните общности и съвместни инициативи; 
- пътна инфраструктура; 
- осигуряване на местното население с дърва за огрев;
- достъп до горите и горските ресурси;
- превенция и борба с пожарите;
- превенция на бракониерството;
- опазване на места в горите, които са важни за туризма, икономиката, културата и духовността на местните общности;
- въздействия на горскостопанските работи върху водите;
- въздействия на горскостопанските работи върху биоразнообразието; 
- запознат ли сте с Доклада за горите с висока консервационна стойност на стопанството; дадена ли ви е възможност да го коментирате; 
- спорове за собственост и имуществени вреди; 
- други въпроси, свързани с въздействието от горскостопанските дейности.


Предварително благодарим за изразеното мнение. Ще се радваме да получим вашите коментари и да отговорите на приложения въпросник  писмено до едноседмичен срок по електронна поща: silistra@scdp.bg , в разговор или лично на адрес: гр.Силистра ,ул.Добрич № 55.

Готови сме да се срещнем с вас и/или  ваши служители  в удобно за вас
време. 
Ще бъдем благодарни да получим обратна връзка с цел да планираме
работата си.

